寄仗錫平老借用其聽琴詩韵
作者：陸游
朝代：宋

paragraphs: 放翁久矣無此客，闖户兒童皆動色。
寒泉不食人暍死，素綆銀瓶我心惻。
千金易得一士難，晚途淹泊眼愈寒。
豈知一旦乃見子，傑語豪筆無僧酸。
門前清溪天作底，細細風吹縠紋起。
倚欄一笑誰得知，愛子數詩如此水。
江湖安得常相從，浩歌相踏臥短篷。
功名渠自有人了，留我鏡中雙頰紅。